“У той камісіі, якая была створаная для разгляду падзеяў каля Ўсходніх могілак, з інтэлігенцыі, акрамя Васіля Быкава, быў народны паэт Пімен Панчанка. Ён быў адным з тых, хто адмовіўся падпісаць заключэньне гэтай камісіі. У яго была газэта на паседжаньні, і ён тады запісаў радкі Якуба Коласа: “Канстытуцыю далі, адчынілі дзьверы, і ў астрог нас павялі, і таўкуць бязь меры”. Вось так ён вызначыў паводзіны ўлады ў той сытуацыі”.